ഇന്ത്യൻ പേസ് നിരയിലെ പുതു കണ്ടെത്തലാണ് ഇടംകൈയനായ ഖലീൽ അഹമ്മദ് . ഇന്ത്യ കിരീടം നേടിയ ഏഷ്യാകപ്പിലും വിൻഡീസിനെതിരായ ഏകദിന - ടി20 പരമ്പരകളിലും ഖലീൽ കളിച്ചിരുന്നു . വിൻഡീസ് പരമ്പരയിൽ നിന്ന് ഒരുപാട് കാര്യങ്ങൾ പഠിക്കാൻ കഴിഞ്ഞതായും സമ്മർദ്ധത്തെ എങ്ങനെ അതിജീവിക്കണമെന്ന് മനസിലാക്കിയതായും ഖലീൽ പറഞ്ഞു . ഓസ്ട്രേലിയയിൽ ഇന്ത്യ ടി20 പരമ്പര സ്വന്തമാക്കും . നാലാം ട്രോഫി ഏറ്റുവാങ്ങാൻ തയ്യാറായിക്കഴിഞ്ഞു . നായകൻമാരായ കോലിയും രോഹിതും യുവതാരങ്ങൾക്ക് ധാരാളം സ്വാതന്ത്ര്യം നൽകുന്നുണ്ട് . ധോണിയുടെ ഉപദേശങ്ങളും വലിയ ഗുണം ചെയ്തു . വിസ്മയ നായകൻ എന്നാണ് രോഹിതിനെ കുറിച്ച് ഖലിൽ പറയുന്നത് . അദേഹത്തിന് കീഴിൽ കളി ആസ്വദിച്ചതായും ഖലീൽ പറഞ്ഞു ടൈംസ് ഓഫ് ഇന്ത്യക്ക് നൽകിയ അഭിമുഖത്തിലാണ് ഖലീലിൻറെ വാക്കുകൾ . ഏഷ്യാകപ്പിൽ രണ്ട് മത്സരങ്ങളും വിൻഡീസിനെതിരെ നാല് ഏകദിനങ്ങളിലും മൂന്ന് ടി20കളിലുമാണ് ഖലീൽ ഇന്ത്യൻ കുപ്പായമണിഞ്ഞത് .